

**Ақбұлақ ауылдық округіне қой-ешкі малдарының бруцеллез ауруына байланысты шектеу қою туралы**

***Күшін жойған***

Шығыс Қазақстан облысы Семей қаласының әкімдігінің 2007 жылғы 21 желтоқсандағы N 1596 қаулысы. Шығыс Қазақстан облысы Әділет департаментінің Семей қаласындағы Әділет басқармасында 2008 жылғы 10 қаңтарда N 5-2-76 тіркелді. Күші жойылды - Шығыс Қазақстан облысы Семей қаласы әкімінің 2008 жылғы 24 қазандағы N 1185 қаулысымен

*Ескерту. Күші жойылды - Шығыс Қазақстан облысы Семей қаласы әкімінің 2008.10.24 N 1185 қаулысымен.*  
        
      Семей қаласының ветеринарлық бас инспекторының 2007 жылғы 4 желтоқсандағы № 889 ұсынысына байланысты және 2002 жылғы 10 шілдедегі № 339-11 Қазақстан Республикасының "Ветеринария туралы" Заңының 10 бабының 9 тармағына сәйкес, қала әкімдігі **ҚАУЛЫ ЕТЕДІ:**  
      1. Қой-ешкі малдарынан бруцеллез ауруы анықталғандықтан Ақбұлақ ауылдық округіне шектеу қойылсын.  
      2. Ақбұлақ ауылдық округіндегі бруцеллез ауруының алдын алу және жою туралы қоса беріліп отырған іс-шаралар бекітілсін.  
      3. Әкімдіктің осы қаулысының атқарылуын бақылау қала әкімінің орынбасары Т.Ж.Мүсәпірбековке жүктелсін.  
      4. Әкімдіктің осы қаулысы ресми жарияланған күннен бастап қолданысқа енгізіледі.  
        
        
      *Семей қаласының әкімі                      М. Айнабеков*

Қала әкімдігінің  
2007 жылғы 21 желтоқсандағы  
      № 1596 қаулысымен бекітілген

**Ақбұлақ ауылдық округіндегі бруцеллез ауруының**   
**алдын-алу және жою жөніндегі іс-шаралар**

|  |  |  |  |
| --- | --- | --- | --- |
| **№ п/п** | **Іс-шаралардың аталуы** | **Мерзімдері** | **Жауаптылар** |
| 1. | Ақбұлақ ауылдық округіндегі барлық малдардың түрі есепке алынсын | Үнемі. | Ауылдық округ әкімі |
| 2. | Ақбұлақ ауылдық округіне уақтылы ветеринарлық - санитарлық шараларды жүргізу | Үнемі. | Ауылдық округ әкімі, ҚР АШМ АӨК МИК Семей қалалық аумақтық инспекциясы |
| 3. | Ақбұлақ ауылдық округіне басқа жақтан малдарды әкеліп қосуға және әкетуге жол бермеу | Үнемі. | Ауылдық округ әкімі |
| 4. | Ақбұлақ ауылдық округіне бруцеллез ауруымен ауырған малдар жайылған жайылымдардан дайындалған мал азығын үш ай уақыт сақталғаннан кейін ғана пайдалану | Үнемі. | Ауылдық округ әкімі |
| 5. | Қой-ешкі малдарының сүтін саууға тыйым салу | Үнемі. | Ауылдық округ әкімі, ҚР АШМ АӨК МИК, Семей қалалық аумақтық инспекциясы |
| 6. | Бруцеллезге оң нәтиже берген аулалардағы қой-ешкі малдарынан 15-20 күн сайын қан алынып серологиялық жолмен (РА, РСК, РДСК, РБП) бруцеллез ауруына тексеру. | Толық сауыққанша | ҚР АШМ АӨК МИК Семей қалалық аумақтық инспекциясы |
| 7. | Бруцеллезге оң нәтиже берген малдарды басқа малдардан бөлек 5 тәуліктен артық ұстамау, 2003 жылдың 28 сәуірінде шыққан Қазақстан Республикасы Үкіметінің "Ветеринария саласында нормалық құқықтық актілерді бекіту туралы" № 407 қаулысы бойынша ауру малдар жойылғаннан кейін мал иелеріне келген шығынның орнын толтыру. | Сауықтыру уақыты кезінде | ҚР АШМ АӨК МИК Семей қалалық аумақтық инспекциясы, Павлодар және ШҚО бойынша РМҚК "Республикалық індетке қарсы жасақ" |
| 8. | Әрбір бруцеллез ауруына шалдығып жойылған қой-ешкі малдарының тұрған орындары мұқият тазаланып, дезинфекция жасалануы керек. Дезинфекцияның дұрыс жасалғанының қорытындысын тексеру үшін ветеринарлық зерітханаға сараптама жасауға сынама (проб) іріктеп алып, оны жіберу. | Сауықтыру уақыты кезінде | ҚР АШМ АӨК МИК Семей қалалық аумақтық инспекциясы |
| 9. | Жасы 16-ға толмаған жасөспірімдер, жүкті және бала емізетін әйелдерді төл алу науқанына қатаң түрде қатыстырмау керек. | Төл алу науқанында | ШҚО МСЭҚД Семей қаласы бойынша басқармасы |
| 10. | Ақбұлақ ауылдық округіндегі қой-ешкі малдарынан соңғы екі жолғы қанның серологиялық тексерісінде теріс нәтиже бергенше тексеріп, соңынан мал қораларына толық дезинфекция жүргізу. | Толық сауыққанша | ҚР АШМ АӨК МИК Семей қалалық аумақтық инспекциясы |
| 11. | Ақбүлақ ауылдық округінің тұрғындары медициналық дәрігердің қадағалауында болуын және адамдардың жеке басының санитарлық зоогигиеналық талаптарды қатаң сақтауларын, малдарды күтуде арнаулы киімдерді пайдалануын қадағалау. | Үнемі. | ШҚО МСЭҚД Семей қаласы бойынша басқармасы |
| 12. | Ақбұлақ ауылдық округінің тұрғындарына малдан жұғатын бруцеллез ауруының алдын алу және одан сақтану туралы насихат жұмыстарын жүргізу | Үнемі. | ШҚО МСЭҚД Семей қаласы бойынша басқармасы |
| 13. | Ақбұлақ ауылдық округінің қой-ешкі малдарын бруцеллез ауруынан сауыққанша, 3 ай уақытқа бақылауға қойылып 1-1,5 ай сайын серологиялық әдіспен 2 рет тексеруден өткізу. |  | ҚР АШМ АӨК МИК Семей қалалық аумақтық инспекциясы |

*Қала әкімінің*   
*аппаратының басшысы                             Е. Майкенов*  
  
ШҚО МСЭҚД - Шығыс Қазақстан облысының мемлекеттік санитарлық - эпидемиологиялық қадағалау департаменті.  
      ҚР АШМ АӨК МИК ҚР - ауыл шаруашылығы минитрлігінің агроөнеркәсіптік кешендегі мемлекеттік инспекциясы комитеті.  
      РМҚК - Республикалық мемлекеттік қазыналық кәсіпорын.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК